wickkiey/tamil-wikipedia-chunked huggingface dataset:
# அனுபவங்கள் பாலிச்சகள்

## நடிகர்கள்

- செல்லப்பன் / பிரபாகரனாக சத்யன்
- கோபாலனாக பிரேம் நசீர்
- பவானியாக ஷீலா
- பார்வதியாக கே.பி.ஏ.சி லலிதா
- குமரியாக குழந்தை நட்சத்திரம் சுமதி
- குட்டப்பனாக மாஸ்டர் செல்வி
- ராஜப்பனாக அடூர் பாசி
- ஹம்சாவாக பகதூர்
- கொச்சுன்னியாக சங்கராடி
- கொச்சுன்னியின் மனைவியாக பிலோமினா
- டி. கே. பாலசந்திரன்
- முத்துக்குளம் ராகவன் பிள்ளை
- என். கோவிந்தன் குட்டி
- பரவூர் பரதன்
- கிரிஷ்குமார்
- மம்மூட்டி (அங்கீகரிக்கப்படாத துணை நடிகர்)
# அனுபவங்கள் பாலிச்சகள்

## தயாரிப்பு

படத்தின் முதன்மை படப்பிடிப்பானது கோட்டயம் மற்றும் ஆலப்புழா மாவட்டங்களின் பல்வேறு பகுதிகளில் நடத்தபட்டது. உட்புறப் படப்பிடிப்புகள் விக்ரம், பரணி, சியாமளா படப்பிடிப்பு தளங்களில் படமாக்கப்பட்டது. படத்தின் கலை இயக்குநராக ஆர். பி. எஸ் மணி இருந்தார்.
# கில்லெர்மோ டெல் டோரோ

**கில்லெர்மோ டெல் டோரோ ** (; பிறப்பு அக்டோபர் 9, 1964) ஒரு மெக்சிக திரைப்பட இயக்குநர், எழுத்தாளர், தயாரிப்பாளர், நடிகர் மற்றும் கதாசிரியர் ஆவார். ஆசுக்கர் விருதுகள் வென்ற *பான்சு லாப்ரின்த்* (2006) மற்றும் *த சேப் ஆஃப் வாட்டர்* (2017) ஆகிய திரைப்படங்களை இயக்கியதிற்காக அறியப்படுகிறார். சிறந்த இயக்குநர் மற்றும் சிறந்த திரைப்படம் ஆகிய ஆசுக்கர் விருதுகளை வென்றுள்ளார்
*குங் பூ பாண்டா 3* (2016) திரைப்படத்தின் நிர்வாக தயாரிப்பாளர் ஆவார்.  
இவரின் திரைப்படங்கள் பெரிதும் விசித்திரக் கதைகள் மற்றும் திகில் புனைவுகள் ஆகும். மெக்சிக திரைப்படத் தயாரிப்பாளர் அல்போன்சா குயூரான் மற்றும் அலெயாண்ரோ கோன்சாலசு இன்யாரிட்டு ஆகியோர் இவரின் நண்பர்கள் ஆவர். கூட்டாக இவர்கள் *த திரீ அமீகோசு ஆஃப் சினிமா* என்று அழைக்கப்படுகின்றனர்.
# கில்லெர்மோ டெல் டோரோ

## பன்முறை இணைந்து பணியாற்றியவர்கள்

இவருடன் இணைந்து பன்முறை பணியாற்றியவர்களில் சிலர்:
- அல்போன்சா குயூரான் (*குரானிக்கில்சு*, *பான்சு லாப்ரின்த்*)
- ரமீன் ஜவாடி (*பசிபிக் ரிம்*, *த ஸ்டிரெயின்*)
- அலெக்சாண்டர் டெசுபிளாத் (*டிரோல்ஹன்டர்சு*, *த சேப் ஆஃப் வாட்டர்*, *பிநோக்கியோ*)
- டாம் ஹிடில்ஸ்டன் (*கிறிம்சன் பீக்*, *டிரோல்ஹன்டர்சு*)
# கில்லெர்மோ டெல் டோரோ

## திரைப்படங்கள்

| ஆண்டு | திரைப்படம் | விநியோகித்தவர் |
| --- | --- | --- |
| 1993 | *கொரோனோசு* | பிரைம் பிலிம்சு S.L./அக்டோபர் திரைப்படங்கள் |
| 1997 | *மிமிக்* | மிரமாக்ஸ் |
| 2001 | *த டெவில்சு பேக்போன்* | வார்னர் சோக்பிலிம்சு A.I.E./சோனி பிக்சர்ஸ் கிளாசிக் |
| 2002 | *பிளேடு II* | நியூ லைன் சினிமா |
| 2004 | *ஹெல்பாய்* | சோனி பிக்சர்சு வெளியீடு |
| 2006 | *பான்சு லாப்ரின்த்* | வார்னர் புரோஸ். பிக்சர்சு |
| 2008 | *ஹெல்பாய் II: தி கோல்டன் ஆர்மி* | யுனிவர்சல் ஸ்டுடியோஸ் |
| 2013 | *பசிபிக் ரிம்* | வார்னர் புரோஸ். பிக்சர்சு |
| 2015 | *கிறிம்சன் பீக்* | யூனிவர்சல் பிக்சர்சு |
| 2017 | *த சேப் ஆஃப் வாட்டர்* | சர்ச்லைட் பிக்சர்ஸ் |
| 2021 | *பிநோக்கியோ* | நெற்ஃபிளிக்சு |
| TBA | *நைட்மேர் ஆல்லி* | சர்ச்லைட் பிக்சர்ஸ் |
# கில்லெர்மோ டெல் டோரோ

## புத்தகங்கள்

| ஆண்டு | தலைப்பு |  |
| --- | --- | --- |
| 2009 | *த ஸ்டிரெயின்* |  |
| 2010 | *த ஃபால்* |  |
| 2011 | *த நைட் எடர்னல்* |  |
| 2016 | *டிரோல்ஹன்டர்சு* |  |
| 2018 | *த சேப் ஆஃப் வாட்டர்* |  |
| 2019 | *பான்சு லாப்ரின்த்* | } |
# தமிழ்த் திரைப்படங்களின் பட்டியல், 2018
# தமிழ்த் திரைப்படங்களின் பட்டியல், 2019
# ராஜாவுக்கு செக்

**ராஜாவுக்கு செக்** (*Rajavukku Check*) சாய் ராஜ்குமார் எழுதி இயக்கி 2020ஆம் ஆண்டு வெளியான தமிழ் மொழித் திரைப்படம். இத்திரைப்படத்தில் சேரன் முன்னணி கதாப்பாத்திரத்தில் நடிக்க, துணை வேடங்களில் நடிகைகள் சிருஷ்டி டங்கே, சரயு மற்றும் நந்தனா வர்மா ஆகியோருடன் எதிர்மறை கதாப்பாத்திரத்தில் இர்பான் நடித்துள்ளனர். இப்படத்திற்கு வினோத் யஜமான்யா இசையமைத்து, எம்.எஸ். பிரபு ஒளிப்பதிவு செய்துள்ளார்.
# ராஜாவுக்கு செக்

## நடிகர்கள்

- ராஜா செந்தூர் பாண்டியனாக சேரன்
- ஆதிராவாக ஸ்ருஷ்டி டாங்கே
- கவுரியாக சரயு மோகன், ராஜா செந்தூர் பாண்டியனின் மனைவி
- ராஜா செந்தூர் பாண்டியனின் மகளாக நந்தனா வர்மா
- அக்ஷயாக இர்பான்
# ராஜாவுக்கு செக்

## தயாரிப்பு

இயக்குநர் சாய் ராஜ்குமார், *மழை* (2005) மற்றும் ஹலோ பிரீமிஸ்டாரா (2007) திரைப்படங்களின் மூலம் பிரபலமானவர். இந்த திரைப்படத்தின் மூலம் இயக்குநராக மறுபிரவேசம் செய்தார். இந்த திரைப்படம் மலையாளத் திரைப்பட தயாரிப்பாளர்களான சோமன் பல்லட் மற்றும் தாமஸ் கொக்கட் ஆகியோரைத் தமிழ் திரையுலகில் அறிமுகப்படுத்தியது. மேலும் இத்திரைப்படத்திற்கு இயக்குநர் ராஜ்குமாரின் முதல் தேர்வு முக்கியக் கதாபாத்திரமான புலனாய்வு அதிகாரியாக சேரன். நடிகைகள் ஸ்ருஷ்டி டங்கே, சரயு மற்றும் நந்தனா வர்மா ஆகியோர் முக்கிய வேடங்களில் நடிக்க கையெழுத்திட்டனர். நந்தனா வர்மா சேரனின் மகளின் கதாப்பாத்திரத்தில் சித்தரித்தனர்.  
இந்த படம் 2018 ஆம் ஆண்டின் தொடக்கத்தில் படப்பிடிப்பைத் தொடங்கி, தொழில்துறை அளவிலான வேலைநிறுத்தம் காரணமாக சிறிது காலம் தயாரிப்பு நிறுத்தப்பட்டது. பின்னர் ஒரு பாடலைத் தவிர்த்து முழு படப்பிடிப்பும் மே 2018 க்குள் முடிந்தது. *திருமணம்* (2019) படத்திற்கான சேரனின் இயக்குநர் அர்ப்பணிப்பு விளைவாக படமும் தாமதமானது.
# ரண்டிடங்கழி (திரைப்படம்)

**ரண்டிடங்கழி** ( , பொருள் : இரண்டுபடி ) என்பது 1958 ஆண்டைய மலையாள அரசியல் திரைப்படம் ஆகும். இந்தப்படத்தின் கதைக்கு அடிப்படையாக தகழி சிவசங்கரப் பிள்ளை இதே பெயரில் எழுதிய புதினத்தை கொண்டு எடுக்கபட்டது. இப்படத்ததை ப. சுப்ரமணியம் இயக்கினார். படத்தில் மிஸ் குமாரி, பி. ஜே. ஆண்டனி, டி. எஸ். முத்தய்யா, திகுகுறிசி சுகுமாரன் நாயர், கொட்டாரக்கர ஸ்ரீதரன் நாயர், எஸ். பி. பிள்ளை, பகதூர், அடூர் பங்கஜம், சோமன், ஜே. ஏ. ஆர். ஆனந்த் ஆகியோர் நடித்துள்ளனர். இந்தப்படம் தேசிய திரைப்பட விருதுகளில் தகுதிச் சான்றிதழைப் பெற்றது.
# ரண்டிடங்கழி (திரைப்படம்)

## கதைச்சுருக்கம்

இந்தப்படம் குட்டநாட்டின் வர்க்க பேதத்தை சுட்டிக்காட்டுவதாக உள்ளது. பொறுப்பான பெண்ணானும், வேலைகள் செய்வதில் திறமையான பெண்ணான சிருதாவை மணக்க பலர் விரும்புகின்றனர். நாயகன் கொரன் அந்த ஊர் நிலக்கிழாரிடம் பணம் வாங்கி செலவழித்து சிருதாவை மணக்கிறான். திருமணம் முடித்தபிறகு தம்பதியர் இருவரும் நிலக்கிழாரிடம் பண்ணை வேலைக்கு செல்கின்றனர். கொஞ்சகாலத்தில் கொரன் தொழிலாளர்களை திரட்டி நிலக்கிழாருக்கு எதிராக போராடுகிறான். இதனால் ஆத்திரமுற்ற நிலக்கிழார் கொரன்மீது திருட்டு குற்றம் சுமத்துகிறார். இதனால் இவர்களது வாழ்க்கை சிதைவுக்கு உள்ளாகிறது. இதிலிருந்து இவர்கள் மீண்டார்களா என்பதேகதை.
# ரண்டிடங்கழி (திரைப்படம்)

## நடிகர்கள்

- சிருதாவாக மிஸ் குமாரி
- கொரானாக பி.ஜே. ஆண்டனி
- சாத்தனாக டி.எஸ்.முத்தையா
- திக்குரிசி சுகுமாரன் நாயர்
- கோட்டாரக்கார ஸ்ரீதரன் நாயர்
- எஸ்.பி பிள்ளை, பகதூர்
- அடூர் பங்கஜம்
- சோமன்
- ஜே.ஏ.ஆர் ஆனந்த்
# ரண்டிடங்கழி (திரைப்படம்)

## விருதுகள்

; தேசிய திரைப்பட விருதுகள், இந்தியா  
- 1959 - மலையாளத்தில் சிறந்த திரைப்படத்திற்கான தேசிய திரைப்பட விருது - தகுதி சான்றிதழ்
# சோடியம் ஆர்சனைடு

**சோடியம் ஆர்சனைடு** *(Sodium arsenide)* என்பது Na<sub>3</sub>As என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும் . சோடியமும் ஆர்சனிக்கும் சேர்ந்து உருவாகும் இச்சேர்மம் டிரைசோடியம் ஆர்சனைடு என்ற பெயராலும் அழைக்கப்படுகிறது. இது ஒரு கருப்பு நிறங்கொண்ட திண்மச் சேர்மமாகும். நீர் அல்லது காற்றோடு தொடர்பு கொள்ளும்போது இது தரங்குறைகிறது. 200–400 ° செல்சியசு வெப்பநிலையில் தனிமங்கள் இரண்டும் வினைபுரிந்து சோடியம் ஆர்சனைடு உருவாகிறது . இச்சேர்மம் முக்கியமாக ஒரு நவீனவகை கட்டமைப்பை வெளிப்படுத்துகிறது. சாதாரண அழுத்தத்தில் சோடியம் ஆர்சனைடு நிலை பல கார உலோக நிக்டைடுகளால் ஏற்றுக்கொள்ளப்படுகிறது. 3.6 கிகாபாசுக்கல் அழுத்தத்தில் Na3As சேர்மம் மற்றொரு நவீன கட்டமைப்பான Li3Bi கட்டமைப்பை ஏற்றுக் கொள்கிறது . சோடியம் ஆர்சனைடு என்பது ஒரு படிகத்திண்மம் ஆகும். ஒரு குறைக்கடத்தியாகவும் புகைப்பட ஒளியியல் பயன்பாடுகளிலும் இது பயன்படுத்தப்படுகிறது. இதன் ஐயுபிஏசி பெயர் டைசோடியோ ஆர்சனைல்சோடியம் என்பதாகும்.  
.
# கருடா இந்தோனேசியா

**கருடா இந்தோனேசியா** இந்தோனேசியா நாட்டின் தேசிய விமானசேவை நிறுவனம் ஆகும். இந்த விமானத்தின் தலைமையகம் ஜகார்த்தாவுக்கு அருகிலுள்ள தஙராங்கில் உள்ள அதன் முதன்மை மையமான சுகர்ணோ-ஹத்தா பன்னாட்டு வானூர்தி நிலையத்தில் உள்ளது. முன்பு **கருடா இந்தோனேசிய ஏர்வேஸ் என்று அழைக்கப்பட்டது** .
# கருடா இந்தோனேசியா

## வரலாறு

### ஆரம்பம் (1949-60)

கருடா இந்தோனேசியா பெயர் மாற்றத்துக்கு முன்பு டச்சு காலனித்துவ ஆட்சியில் 1928 இல் ராயல் டச்சு இண்டீசு ஏர்வேசு KNILM நிறுவப்பட்டது. 1947 ஆம் ஆண்டில் KNILM கலைக்கப்பட்டது, அதன் சொத்துக்கள் ஒரு புதிய KLM துணை நிறுவனமான (KLM Interinsular Service) க்கு மாற்றப்பட்டன, இது டிசம்பர் 1949 இல் தேசியமயமாக்கப்பட்டது.
ஒரு கருடா இந்தோனேசியா டக்ளசு டிசி -8 . ]]
*கருடா* என்ற பெயர் இந்து நம்பிக்கையின்படி விஷ்ணுவின் வாகனமாக நம்பப்படுகிறது. 1949 இல் கருடா இந்தோனேசியா ஏர்வேசு என்று அறிமுகப்படுத்தப்பட்டது. "கருடா இந்தோனேசிய ஏர்வேசு" என்ற பெயரில் முதல் விமானம் 28 டிசம்பர் 1949 ஜகார்த்தாவிலிருந்து யோக்ஜர்த்தாவுக்கு சேவை தொடங்கியது அதில் இந்தோனேசிய தலைவர் சுகர்ணோவை பயணம் செய்து தொடங்கி வைத்தார்.
# கருடா இந்தோனேசியா

## வரலாறு

### தொடர்ச்சியான வளர்ச்சி (1970 - 90)

கருடா இந்தோனேசியாவின் டக்ளசு டிசி -10-30 ]]
# கருடா இந்தோனேசியா

## வரலாறு

### ஐரோப்பிய ஒன்றியம் தடை (2007-2009)

சூன் 2007 இல் ஐரோப்பிய ஒன்றியம் கருடா இந்தோனேசியாவையும், மற்ற அனைத்து இந்தோனேசிய விமான நிறுவனங்களையும் அனைத்து ஐரோப்பிய நாடுகளுக்கும் விமான சேவையை தடை விதித்தது. அந்த ஆண்டின் தொடக்கத்தில் விமானம் விபத்துக்குள்ளானதைத் தொடர்ந்து தடை விதித்தாதுகள்.  
சூலை 2009 இல் ஐரோப்பிய ஒன்றியம் தனது தடையை நீக்கியது. அதன் பிறகு கருடா ஆம்ஸ்டர்டாம் மற்றும் பிற ஐரோப்பிய இடங்களுக்கும், அமெரிக்காவிற்கும் சேவையைகளை தொடங்கியது.
# கருடா இந்தோனேசியா

## வரலாறு

### தலைமை அலுவலகம்

கருடன் இந்தோனேஷியா அதன் தலைமை அலுவலகம் சுகர்ணோ-ஹத்தா பன்னாட்டு வானூர்தி நிலையத்தில் உள்ள தாஙராங் செயல்பட்டு வருகிறது. முந்தைய தலைமை அலுவலகம் மத்திய ஜகார்த்தாவில் உள்ள ஜகார்த்தாவின் நகர மையத்தில் இருந்தது.
# கருடா இந்தோனேசியா

## பயணம் செய்யும் நாடுகள்

கருடா இந்தோனேசியா 14 நாடுகளில் 96 இடங்களுக்கு (72 உள்நாட்டு மற்றும் 24 சர்வதேச) விமானங்களை சேவைகளை வழங்கி வருகிறது.
# இராஜ் பிசாரியா

**இராஜ் பிசாரியா (Raj Bisaria)** (பிறப்பு: 1935 நவம்பர் 10) இவர் ஓர் இந்திய இயக்குநரும், தயாரிப்பாளரும், நடிகரும் மற்றும் கல்வியாளருமாவார். இவரை பிரஸ் டிரஸ்ட் ஆப் இந்தியா "வட இந்தியாவில் நவீன நாடகத்தின் தந்தை" என்று விவரித்தது. இவர் நாடக அரங்கக் கலைகளின் பயிற்சிப் பட்டறையை நிறுவினார். 1975 ஆம் ஆண்டில் பார்தெண்டு நாடக அரங்கக் கலை அகாதமி மற்றும் 1980 இல் பார்தெண்டு நாடக அரங்கக் கலை அகாடமியின் ரெபர்டரி நிறுவனம் ஆகியவற்றையும் நிறுவினார். மேலும் இதில் நவீன கலைக் கருத்துக்களை இவர் கலந்துள்ளார்.
# இராஜ் பிசாரியா

## வாழ்க்கை

ராஜ் பிசாரியா உத்தரபிரதேசத்தின் லக்கிம்பூர் கெரியில் 1935 நவம்பர் 10, அன்று மறைந்த பி.எல் பிசாரியா மற்றும் லீலவதி சிங் ஆகியோரின் மகனாகப் பிறந்தார். லக்னோவின் கொல்வின் தாலுக்தார்ஸ் கல்லூரி மற்றும் லக்னோ பல்கலைக்கழகத்தில் கல்வி கற்ற இவர், லக்னோ பல்கலைக்கழகத்தில் ஆங்கில இலக்கியத்தின் மூத்த பேராசிரியராக பணியாற்றி ஓய்வு பெற்றார். 1969இல், பிசாரியா கிரண் குச்சவானை மணந்தார்; இத்தம்பதியருக்கு ரெஜினா என்ற மகள் உள்ளார்.  
நான்கு ஆண்டுகளுக்குப் பிறகு, ராஜ் பிசாரியா 1966 இல் நாடகக் கலைப் பட்டறையை நிறுவினார். இந்த முயற்சி 1962இல் உருவாக்கப்பட்ட இவரது பல்கலைக்கழக நாடகக் குழுவால் எடுக்கப்பட்டது. நவீன நாடகத்துறையில் பணியாற்றியதற்காகவும், இந்தியாவில் நாடக வளர்ச்சிக்கு இவர் அளித்த பங்களிப்பிற்காகவும் பத்மஸ்ரீ விருது பெற்ற உத்தரபிரதேசத்தின் முதல் மனிதரானார்.  
இராஜ் பிசாரியா வட இந்தியாவில் நிகழும் கலைகளின் வியத்தகு மற்றும் நிகழ்த்து கலைகள் மற்றும் அழகியல் விழிப்புணர்வு குறித்து ஒரு புதிய உணர்வைத் தூண்ட முயன்றார்.
# இராஜ் பிசாரியா

## வாழ்க்கை

### நாடகப் பயிற்சி

இராஜ் பிசாரியா வெளிநாடுகளில் நடத்திய நாடகப் பயிற்சிகள் இலண்டனில் உள்ள பிரித்தானிய அமைப்பின் அழைப்பை உள்ளடக்கியது. 1969 ஆம் ஆண்டில் இங்கிலாந்துக்குச் சென்று பிரித்தன் நாடகச் சங்கத்தில் ஒரு தயாரிப்பாளராகவும், நாடக பயிற்றுவிப்பாளரும் மற்றும் தீர்ப்பளிப்பாளராகவும் பயிற்சி அளித்தார்.
# கூச் பெகர்

**கூச் பெகர்** அல்லது **கோச் பிகார்** or **Koch Bihar** (**Cooch Behar** இந்தியாவின் மேற்கு வங்காளம் மாநிலத்திற்கு வடக்கில் இமயமலை அடிவாரத்தில் அமைந்த கூச் பெகர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். கூச் பெகர், இந்தியப் பிரிவினைக்கு முன்னர் பிரித்தானிய இந்தியாவின் ஆட்சியில் சுதேச சமஸ்தானமாக விளங்கியது. அப்போது கூச் பெகர் இரச்சியத்தின் தலைநகராக இந்த நகரம் இருந்தது. இந்நகரத்தில் கூச் பெகர் இராச்சிய மன்னரின் அழகிய அரண்மனை உள்ளது. இங்கு வடக்கு வங்காளப் பல்கலைக் கழகம் உள்ளது.
# கூச் பெகர்

## பொருளாதாரம்

இந்நகரம் கவுகாத்தி இடையே உள்ளதால், வேளாண்மை வணிக மையமாக உள்ளது. தோல் பதனிடுதல் தொழில் இந்நகரத்தின் முக்கியத் தொழிலாக உள்ளது. இங்கு நெல், சோளம், எண்ணெய் வித்துக்கள் மற்றும் புகையிலை முக்கியப் பயிர்கள் ஆகும். இப்பகுதியில் காண்டாமிருகம், புலிகள், இந்தியக் காட்டெருமைகள் உள்ளது.
# கூச் பெகர்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 20 வார்டுகளும், 18,431 வீடுகளும் கொண்ட கூச் பெகர் நகரத்தின் மொத்த மக்கள்தொகை 77,935 ஆகும். அதில் 39,014 ஆண்கள் மற்றும் 38,921 பெண்கள் உள்ளனர். ஆறு வயதிற்குட்பட்ட குழந்தைகள் 5917 is (7.59%) ஆகவுள்ளனர். பாலின விகிதம் 1000 ஆண்களுக்கு, 950 பெண்கள் வீதம் உள்ளனர். சராசரி எழுத்தறிவு 92.20% ஆகவுள்ளது. மக்கள்தொகையில் இந்துக்கள் 90.19%, முஸ்லீம்கள் 8.06%, கிறித்தவர்கள் 0.30 மற்றும் பிறர் 1.46% ஆகவுள்ளனர்.
# கூச் பெகர்

## போக்குவரத்து

, 2019]]
# கூச் பெகர்

## போக்குவரத்து

### தொடருந்து நிலையம்

கூச் பெகர் நகரத்தில் பழைய தொடருந்து நிலையம் மற்றும் 5 கி.மீ. தொலைவில் புது கூச் பெகர் தொடருந்து நிலையம் உள்ளது. இங்கிருந்து கொல்கத்தா, மும்பை, கவுகாத்தி, தில்லி, சென்னை, பெங்களூரு போன்ற நகரங்களுக்கு தொடருந்துகள் உள்ளது.
# சோடியம் பிசு(டிரைமெத்தில்சிலில்)அமைடு

**சோடியம் பிசு(டிரைமெத்தில்சிலில்)அமைடு** *(Sodium bis(trimethylsilyl)amide)* என்பது ((CH3)3Si)2NNa என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கரிம சிலிக்கன் சேர்மமான இது பொதுவாக சோடியம் எக்சாமெத்தில்டைசில்லசைடு (NaHMDS) என்ற பெயரால் அழைக்கப்படுகிறது. வலிமை மிகுந்த ஒரு காரமாகச் செயல்படும் இச்சேர்மம் விகித சிதைவு வினைகளிலும் கார வினையூக்க வினைகளிலும் பயன்படுத்தப்படுகிறது. திண்மநிலை சேர்மமாக இது வர்த்தகரீதியாக விற்பனைக்குக் கிடைக்கிறது. ஈதர்களில் மட்டுமின்றி டெட்ரா ஐதரோ பியூரான், டை எத்தில் ஈதர் போன்ற கரைப்பான்களிலும் அரோமாட்டிக் கரைப்பான்களான பென்சீன் தொலுயீன் மற்றும் டிரைமெத்தில்சிலில் போன்ற கரைப்பான்களிலும் இது கரைகிறது.  
சோடியம் எக்சாமெத்தில்டைசில்லசைடுகள் எளிதாக நீரால் அழிக்கப்பட்டு சோடியம் ஐதராக்சைடு மற்றும் பிசு(டிரைமெத்தில்சிலில்)அமீனாக உருவாகிறது.
# சோடியம் பிசு(டிரைமெத்தில்சிலில்)அமைடு

## கட்டமைப்பு

ஒரு திடப்பொருளாக N-Na பிணைப்பு முனைவு சகப்பிணைப்பு என்றாலும் முனைவற்ற கரைப்பான்களில் கரைக்கப்படும் போது இந்த கலவையின் முப்படி ஒரு மைய Na3N3 வளையத்தைக் கொண்டுள்ளது .
# சோடியம் பிசு(டிரைமெத்தில்சிலில்)அமைடு

## தொகுப்பு வினைகளில் பயன்பாடுகள்

சோடியம் எக்சாமெத்தில்டைசில்லசைடுகள் கரிமத் தொகுப்பு வினைகளில் ஒரு காரமாகப் பயன்படுத்தப்படுகின்றன. குறிப்பிடத்தக்க சில வினைகள்:  
கீட்டோன் மற்றும் எசுத்தர் சேர்மங்களை விகிதச் சிதைவுக்கு உட்படுத்தி ஈனோலேட்டு வழிப்பெறுதிகளைப் பெறுவதற்கு பயன்படுகின்றன
ஆலோகார்பன்களை ஐதரோகுளோரிக் அமிலம் போன்ற ஐதரோ ஆலிக் அமில நீக்க வினையின் மூலம் கார்பீன்களை உருவாக்கப் பயன்படுகிறது. இக்கார்பீன் முகவர்கள் ஆல்க்கீன்களுடன் சேர்க்கப்பட்டு பதிலீடு செய்யப்பட்ட வளையபுரோப்பேன்கள் மற்றும் வளையபுரோப்பீன்கள் உருவாகின்றன  
பாசுப்போனியம் உப்புகளை விகிதச் சிதைவுக்கு உட்படுத்தி விட்டிக் வினையாக்கிகள் உருவாக்கப்படுகின்றன.
சோடியம் எக்சாமெத்தில்டைசில்லசைடுகள் பலவீனமான அமிலப்பிணைப்புகளான O-H, S-H, மற்றும் N-H பிணைப்புகளைக் கொண்ட இதர சேர்மங்களை விகிதச் சிதைவுக்கு உட்படுத்த இது பயன்படுகிறது. சயனோ ஐதரின்களும் தயோல்களும் இதற்கு எடுத்துக்காட்டுகளாகும்  
சோடியம் எக்சாமெத்தில்டைசில்லசைடு ஒரு வினையாக்கியாகவும் பயன்படுத்தப்படுகிறது. ஆல்கைல் ஆலைடுகளை இரண்டு படிநிலைகளில் அமீன்களாக மாற்றுகிறது. என்-ஆல்கைலேற்றத்தைத் தொடர்ந்து இரண்டாவது படிநிலையில் N-Si பிணைப்புகள் நீராற்பகுக்கப்படுகின்றன.
.
:((CH<sub>3</sub>)<sub>3</sub>Si)<sub>2</sub>NNa + RBr &rarr; ((CH<sub>3</sub>)<sub>3</sub>Si)<sub>2</sub>NR + NaBr
:((CH<sub>3</sub>)<sub>3</sub>Si)<sub>2</sub>NR + H<sub>2</sub>O &rarr; ((CH<sub>3</sub>)<sub>3</sub>Si)<sub>2</sub>O + RNH<sub>2</sub>
இம்முறை (CH<sub>3</sub>)<sub>3</sub>Si)<sub>2</sub>NCH<sub>2</sub>OMe என்ற வினையாக்கி வழியாக அமினோமெத்திலேற்றம் அடைவதற்கும் நீட்சியடைகிறது. வினையாக்கியில் இடப்பெயர்ச்சியடையும் மெத்தாக்சி குழுக்கள் உள்ளன.
# தம்லக்

**தம்லக்** அல்லது **தம்லுக்** (**Tamluk**) இந்தியாவின் மேற்கு வங்காளம் மாநிலத்தில் உள்ள கிழக்கு மிட்னாபூர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது வங்காள விரிகுடா அருகில் ரூப்நாராயண் ஆற்றின் கரையில் உள்ளது. இந்நகரத்தின் பண்டைய பெயர் தாம்ரலிப்தா ஆகும். இது ஹவுராவிலிருந்து 91 கிலோ மீட்டர் தொலைவில் உள்ளது.
# தம்லக்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 14489 வீடுகள் கொண்ட தம்லுக் நகரத்தின் மொத்த மக்கள்தொகை 65,306 ஆகும். அதில் 33260 ஆண்கள் மற்றும் 32046 பெண்கள் உள்ளனர். ஆறு வயதிற்குட்பட்ட குழந்தைகள் 6180 ஆகவுள்ளனர். பாலின விகிதம் 1000 ஆண்களுக்கு, 963 பெண்கள் வீதம் உள்ளனர். சராசரி எழுத்தறிவு 90.18% ஆகவுள்ளது. மக்கள்தொகையில் இந்துக்கள் , முஸ்லீம்கள் , கிறித்தவர்கள் , சமணர்கள் , மற்றும் பிறர் ஆகவுள்ளனர்.
# தம்லக்

## போக்குவரத்து

### தொடருந்து நிலையம்

தம்லுக் தொடருந்து நிலையம், ஹவுரா-நாக்பூர்-மும்பை-சென்னை போன்ற நகரங்களை இணைக்கிறது.
# தம்லக்

## கல்வி

- தம்லுக் கல்லூரி கலை மற்றும் அறிவியல் கல்லூரி
- தாம்ரலிப்தா மேலாண்மை & தொழில்நுட்பக் கல்லூரி
# த டென் கமண்ட்மெண்ட்ஸ் (1956 திரைப்படம்)

***த டென் கமண்ட்மெண்ட்ஸ்*** என்பது 1956 ஆம் ஆண்டு வெளிவந்த அமெரிக்க மத காவிய நாடக திரைப்படமாகும். இதை செசில் பி. டிமில்லே என்பவர் இயக்கி தொகுத்து வழங்கினார். இந்த திரைப்படத்தை பாரமவுண்ட் பிக்சர்ஸ் வெளியிட்டது. இது டோரோத்தி கிளார்க் வில்சன் எழுதிய பிரின்ஸ் ஆப் எகிப்து, ஜே. எச். இன்கிரகாம் எழுதிய பில்லர் ஆப் பயர், எ. இ. சவுத்தன் எழுதிய ஆன் ஈகில்ஸ் விங்ஸ், மற்றும் த புக் ஆப் எக்சோடஸ் ஆகிய நூல்களை அடிப்படையாகக் கொண்டதாகும். த டென் கமண்ட்மெண்ட்ஸ் திரைப்படமானது விவிலியம் கதையான மோசசின் வாழ்க்கையை நாடக வடிவில் கூறியது. மோசஸ் ஒரு தத்தெடுக்கப்பட்ட எகிப்திய இளவரசர் ஆவார். அடிமைப்படுத்தப்பட்ட எபிரேயர்களை எகிப்தியர்களிடமிருந்து காப்பாற்றி சினாய் மலைக்கு தலைமையேற்று செல்கிறார். அங்கு கடவுளிடமிருந்து பத்து கட்டளைகளை பெறுகிறார். இந்த திரைப்படத்தின் கதாநாயகனாக சார்ல்டன் ஹெஸ்டன் நடித்தார். யோல் பிரின்னர் ரமேசசாகவும், அன்னே பாக்ஸ்டர் நெப்ரெத்திரியாகவும், எட்வர்டு ஜி. ராபின்சன் டதனாகவும், இவோன் டி கார்லோ சிப்போராவாகவும், டெப்ரா பஜட் லிலியாவாகவும், ஜான் டெரக் ஜோசுவாவாகவும், சர் செட்ரிக் ஹாட்விகே சேத்தியாகவும், நினா போச் பிதியாவாகவும், மார்த்தா ஸ்காட் யோசபெலாகவும், ஜூடித் ஆண்டர்சன் மெம்னெட்டாகவும் மற்றும் வின்சன்ட் பிரைஸ் பகாவாகவும் நடித்திருந்தனர்.  
இந்த திரைப்படம் எகிப்து, சினாய் மலை மற்றும் சினாய் தீபகற்பம் ஆகிய இடங்களில் எடுக்கப்பட்டது. இது டிமில்லேயின் கடைசி மற்றும் மிக வெற்றிகரமான வேலைப்பாடாகும். இதே பெயரில் 1923 ஆம் ஆண்டில் வெளிவந்த படத்தின் பகுதி மறு ஆக்கமாக இந்த திரைப்படம் இருந்தது. ஒரு படத்திற்கான எக்காலத்திலும் உருவாக்கப்பட்ட மிகப்பெரிய செட் இந்த படத்திற்கு அமைக்கப்பட்டது. இந்த திரைப்படம் ஐக்கிய அமெரிக்காவில் நவம்பர் 8, 1956 ஆம் ஆண்டு வெளியிடப்பட்டது. இந்தத் திரைப்படம் வெளியான நேரத்தில் இது தான் அதிக பொருட்செலவில் எடுக்கப்பட்ட திரைப்படமாக இருந்தது.
# போல்கட்டி மாளிகை

**போல்கட்டி அரண்மனை** (*Bolgatty Palace*) என்பது கேரளத்தின் கொச்சியில் உள்ள போல்கட்டி தீவில் டச்சுக்காரர்களால் கட்டப்பட்ட ஒரு அரண்மனை ஆகும். ஹாலந்துக்கு வெளியே இருக்கும் மிகப் பழமையான டச்சு அரண்மனைகளில் ஒன்றான இந்த மாளிகை 1744 ஆம் ஆண்டில் டச்சு வணிகர்களால் கட்டப்பட்டது. பின்னர் இது விரிவாக்கப்பட்டு இதைச்சுற்றி தோட்டங்கள் அமைக்கபட்டன. முன்பு இந்த கட்டிடம் டச்சு மலபார் தளபதியின் ஆளுநரின் அரண்மனையாக இருந்தது. 1909 இல் ஆங்கிலேயர்களுக்கு குத்தகைக்கு விடப்பட்டது. பின்னர் இது பிரித்தானிய ஆளுநர்களின் இல்லமாக செயல்பட்டது, பிரித்தானிய அரசு காலத்தில் கொச்சின் அரச பிரதிநிதியின் அமைவிடமாக இருந்தது.  
1947 ஆம் ஆண்டில், இந்தியா சுதந்திரம் அடைந்தபோது, அரண்மனை அரசின் சொத்தாக மாறியது. பின்னர் பாரம்பரிய தங்கும் விடுதியாக மாற்றப்பட்டது. போல்கட்டி அரண்மனையில் நீச்சல் குளம், 9 குழிகள் கொண்ட கோல்ஃப் மைதானம், ஆயுர்வேத மையம் உள்ளன. மேலும் இங்கு தினசரி கதகளி நிகழ்ச்சிகள் நடத்தப்படுகின்றன. இது சுற்றுலாப் பயணிகள் விடுமுறையில் தங்கி கழிக்கும் இடமாக உள்ளது. இங்கு சிவனுக்கு அர்ப்பணிக்கப்பட்ட ஒரு கோவில் உள்ளது.  போல்கட்டி அரண்மனைக்குச் செல்ல சிறந்த சமயம் அக்டோபர் முதல் ஏப்ரல் வரை ஆகும். ஏனென்றால் இந்த காலகட்டத்தில் கொச்சியில் அற்புதமான வானிலை இருக்கும்.
# இந்தியாவில் பெண்களுக்கான நலத்திட்டங்கள்

இந்திய அரசியலமைப்பு சட்டப்பிரிவு 15 (3) - ஆனது *பெண்களுக்கு சாதகமான பாகுபாடு காட்டுவதை அனுமதிக்கிறது. சம உரிமை அளிக்கும் சட்டத்தின் கீழ் வரும் இந்தப் பிரிவானது பெண்கள் மற்றும் குழந்தைகளுக்கு வழங்கும் எந்தவொரு சிறப்புச் சலுகைகளையும் தடை செய்யாது* என தெளிவுபடுத்தியுள்ளது.  
மேலும், *"குறிப்பாக, குடிமக்கள், ஆண்கள் மற்றும் பெண்கள் சமமாக, போதுமான வாழ்வாதாரத்திற்கான உரிமையைப் பெறுவதை நோக்கி அரசு தனது கொள்கையை வழிநடத்தும்."* என்று *மாநிலக் கொள்கையின் வழிநடத்தும் கோட்பாடுகள் 39 (ஏ)*கூறுகிறது.  
இந்தியாவில் குறைந்த வருமானம் பெறும் பெண்களுக்கு கடன் கிடைக்க 1993 ஆம் ஆண்டில் **ராஷ்டிரிய மகிலா கோஷ்** **(RMK)** (பெண்களுக்கான தேசிய கடன் நிதி) அமைக்கப்பட்டது.**'தாய் மற்றும் குழந்தை கண்காணிப்பு அமைப்பு** **(MCTS)**, **இந்திரா காந்தி மத்ரித்வா சஹ்யோக் யோஜனா (IGMSY)**(இந்திரா காந்தி மகப்பேறு உதவித் திட்டம்), **நிபந்தனையோடு கூடிய மகப்பேறு நன்மை திட்டம்** (CMP), அத்துடன் **இளம்பருவ சிறுமிகளை மேம்படுத்துவதற்கான ராஜீவ் காந்தி திட்டம்** **(RGSEAG)** ஆகியவை இந்திய அரசால் தொடங்கப்பட்ட சமீபத்திய திட்டங்களில் அடங்கும்.
# இந்தியாவில் பெண்களுக்கான நலத்திட்டங்கள்

## தாய் மற்றும் குழந்தை கண்காணிப்பு அமைப்பு (MCTS)

தாய் மற்றும் குழந்தை கண்காணிப்பு அமைப்பு 2009 இல் தொடங்கப்பட்டது. இது சுகாதார அமைப்பை கண்காணிக்க உதவுகிறது. எல்லா தாய்மார்கள் மற்றும் அவர்களின் குழந்தைகள் பல விதமான சேவைகளை பெறுவது குறித்து உறுதி செய்கிறது. குறிப்பாக, கர்ப்பகால பராமரிப்பு, பிரசவத்தின் போது மருத்துவப் பராமரிப்பு, நோய் தடுப்பு மருந்துங்கள் பெற வழியுறுத்துவது போன்றவைகள் அடங்கும்.  
இந்த அமைப்பு 1 டிசம்பர் 2009 முதல்,
கர்ப்பகாலம் முதல் குழந்தை பிறப்பு வரை எல்லா நடவடிக்கைகளும் உடல் நலம் மையங்களில் பதிவு செய்யப்பட்டு கண்காணிக்கிறது.
# இந்தியாவில் பெண்களுக்கான நலத்திட்டங்கள்

## பிரதான் மந்திரி மத்ரித்வ வந்தனா யோஜனா (பிரதம மந்திரி பெண்கள் மகப்பேறுத் திட்டம்) (PMMVY)

**இந்திரா காந்தி தாய்மை நலத்திட்டம்** (IGMSY), **நிபந்தனையோடுகூடிய மகப்பேறு உதவி** (CMB) என்பது தேசிய அரசாங்க நிதியுதவி திட்டமாகும். கர்ப்பிணி மற்றும் பாலூட்டும் பெண்களுக்கு 19 வயது மற்றும் அதற்கு மேற்பட்ட பெண்களுக்கு முதல் இரண்டு பிரசவத்திற்கான நிதியுதவி செய்யும் திட்டமாகும். அக்டோபர் 2010 இல் இந்த திட்டம் தொடங்கப்பட்டது.  
இந்த திட்டம் பயனாளர்களுக்கு நல்ல ஆரோக்கியத்தையும் ஊட்டச்சத்தையும் உறுதிப்படுத்த உதவுவதற்காக பணத்தை வழங்குகிறது. மார்ச் 2013 நிலவரப்படி, நாடு முழுவதும் 53 மாவட்டங்களில் இந்த திட்டம் வழங்கப்படுகிறது.
# இந்தியாவில் பெண்களுக்கான நலத்திட்டங்கள்

## இளம்பெண்ணுரிமைக்கான ராஜீவ் காந்தி திட்டம் - சப்லா

இளம்பெண்ணுரிமைக்கான ராஜீவ் காந்தி திட்டம் - *சப்லா* (Sabla) என்பது 2012 இல் தொடங்கப்பட்ட திட்டமாகும்..
இது இளம் பெண்களுக்கான திட்டமாகும்.  
இந்த திட்டம் 10 முதல் 19 வயதுக்குட்பட்ட சிறுமிகளுக்கு தொகுப்பான பல நன்மைகளை வழங்குகிறது.  
இந்த திட்டம் ஆரம்பத்தில் 200 மாவட்டங்களில் சோதனைகாக செயல்படுத்தப்பட்டது.  
இதன் நோக்கம் இளம் பெண்களின் தன்னம்பிக்கையை மேம்படுத்த உதவவுதற்காகவும், கூடுதல் ஊட்டச்சத்து வழங்கவும், கல்வி, சுகாதாரக் கல்வி, வாழ்க்கைத் திறன் மேம்பாடு மற்றும் தொழில் பயிற்சி என பல்வேறு சேவைகளை வழங்குகிறது.
# இந்தியாவில் பெண்களுக்கான நலத்திட்டங்கள்

## ராஷ்டிரிய மகிலா கோஷ்

*ராஷ்டிரிய மகில கோஷ் திட்டம்* (பெண்களுக்கான தேசிய கடனுதவி திட்டம்) 1993 ல் இந்திய அரசால் உருவாக்கப்பட்டது. குறைந்த வருமானம் உள்ள பெண்களுக்கு சிறு தொழில் செய்வதற்கான கடனுதவி செய்வது இதன் நோக்கம் ஆகும்.
# இந்தியாவில் பெண்களுக்கான நலத்திட்டங்கள்

## பிரியதர்ஷினி

ஏப்ரல் 2011 இல் தொடங்கப்பட்ட பிரியதர்ஷினி, ஏழு மாவட்டங்களில் உள்ள பெண்களுக்கு சுய உதவிக்குழுக்களை அணுகுவதற்கான ஒரு திட்டமாகும்.
# இந்தியாவில் பெண்களுக்கான நலத்திட்டங்கள்

## குழந்தைகளுக்கான தேசிய செயல் திட்டம்

*குழந்தைகளுக்கான தேசிய செயல் திட்டம்* 2017 இல் தொடங்கப்பட்டது, இந்த திட்டம் பெண்கள் மற்றும் குழந்தைகள் மேம்பாட்டு அமைச்சகத்தால் தொடங்கப்பட்டது.
# இந்தியாவில் பெண்களுக்கான நலத்திட்டங்கள்

## டிஜிட்டல் லாடோ (DigitalLaado)

*இந்திய வர்த்தக மற்றும் தொழில்துறை கூட்டமைப்பு* (Federation of Indian Chambers of Commerce & Industry) (FICCI)
மற்றும் *கூகுள் டிஜிட்டல் அன்லாக்டு* (Google Digital Unlocked) இரண்டும் இணைந்து
கணினி எண்மத் தளங்களில் பெண் குழந்தைகள் திறமைகளை வளர்த்துக் கொள்ளவும், வலுபெறவும் அதிகாரமளிப்பதற்கான முன்னெடுப்பை தொடங்கியது.  
இந்திய அரசாங்கத்தின் கூற்றுப்படி, வீட்டு வேலைகளின் காரணமாக 65% பெண் குழந்தைகள் உயர்கல்வியை கைவிடுகிறார்கள்.  
இந்த திட்டம் ஒரு நாடு தழுவிய முயற்சியாகும், இதில் ஒவ்வொரு பெண் குழந்தைகளுக்கும் வீட்டிலிருந்தே வேலை செய்வதற்கும் உலகளாவிய தளத்துடன் இணைவதற்கும் அவர்களின் திறமை மற்றும் திறன்களை வளர்த்துக் கொள்ளவும் கற்பிக்கப்படுகிறது.  
கணினி வலையத்தோடு இணைந்த நிலையிலும் இணைப்பற்ற நிலையிலும் உலகில் எங்கிருந்தும் இந்த நன்மைகளைப் பெற பெண் குழந்தைகள் தங்களை பதிவு செய்து கொள்ள முடியும்.
# இந்தியாவில் பெண்களுக்கான நலத்திட்டங்கள்

## இதையும் காண்க

- இந்தியாவில் பெண்கள்
# எரிச் கிளார்

**எரிச் கிளார்** *(Erich Clar)* பல்வளைய அரோமாட்டிக் ஐதரோகார்பனை ஆய்வு செய்த கரிமவேதியியலாளர் ஆவார். 1902 ஆம் ஆண்டு ஆகத்து மாதம் 23 ஆம் நாள் இவர் பிறந்தார். பல்வளைய அரோமாட்டிக் ஐதரோகார்பன்கள் தொடர்பான வேதியியலை இரண்டு தொகுதிகளாக எழுதி வெளியிட்டுள்ளார். பல்வளைய அரோமாட்டிக் ஐதரோகார்பன்கள் தயாரிப்பு, பண்புகள், நூற்றுக்கணக்கான பல்வளைய அரோமாட்டிக் ஐதரோகார்பன்களின் புற ஊதா-கட்புல ஈர்ப்பு நிறமாலைகள் போன்றவை இந்நூலில் விவரிக்கப்பட்டுள்ளன. எனவே பல்வளைய அரோமாட்டிக் ஐதரோகார்பன் வேதியியல் துறையின் தந்தை என்று எரிச் கிளார் போற்றப்படுகிறார். பல்வளைய அரோமாட்டிக் ஐதரோகார்பன் மாற்றியன்களின் நடத்தையை விவரிக்கும் ஒரு கோட்பாட்டை உருவாக்கினார். செக்சுடெட் கோட்பாடு என்றழைக்கப்பட்ட அக்கோட்பாடு தற்போது மூலவரான அவர் பெயராலாயே கிளார் விதி என்று அழைக்கப்படுகிறது. அரோமாட்டிக் செக்சுடெட் என்று அவருடைய நூலிலும் இக்கோட்பாடு விவரிக்கப்பட்டுள்ளது. 1965 ஆம் ஆண்டு செருமன் நாட்டைச் சேர்ந்த வேதியியல் கழகம் வெளிநாட்டு அறிவியலாளர்களுக்கு வழங்கும் அதன் மிக உயரிய விருதான ஆகத்து கெக்குலே பதக்கத்தை இவருக்கு வழங்கி சிறப்பித்தது. மற்றும் 1987 ஆம் ஆண்டு பாலிநியூக்ளியர் அரோமாடிக் ஐதரோகார்பன்கள் குறித்த பன்னாட்டு கருத்தரங்கின் முதல் பல்வளைய அரோமாடிக் ஐதரோகார்பன் ஆராய்ச்சி விருது எரிச் கிளாருக்கு வழங்கப்பட்டது. 1987 ஆம் ஆண்டு மார்ச்சு மாதம் 27 ஆம் நாள் இவர் இறந்தார்.
# கேரள அருங்காட்சியகம்

**கேரள அருங்காட்சியகம்** (*Kerala Museum*, கேரள வரலாற்று அருங்காட்சியகம் என்றும் அழைக்கப்படுகிறது) என்பது இந்தியாவின் கொச்சியின், இடப்பள்ளியில் உள்ள ஒரு அருங்காட்சியகம் ஆகும். இது கொச்சியில் உள்ள பழமையான கலை மற்றும் வரலாற்று அருங்காட்சியகங்களில் ஒன்றாகும். இந்த அருங்காட்சியகத்தை 1984 ஆம் ஆண்டில் கொடையாளர் மற்றும் தொழில்முனைவோரான ஆர். மாதவன் நாயர் (1914-1996) நிறுவினார். இந்த அருங்காட்சியகத்தை மாதவன் நாயர் அறக்கட்டளை நிர்வகிக்கிறது.  
கேரள அருங்காட்சியகத்தில் மூன்று காட்சியகங்கள் உள்ளன அவை: கேரள வரலாற்று அருங்காட்சியகம், பொம்மைகள் அருங்காட்சியகம் நவீன கலைக்கூடம் ஆகியவை ஆகும்.
# கேரள அருங்காட்சியகம்

## கேரள வரலாற்று அருங்காட்சியகம்

கேரள வரலாற்று அருங்காட்சியகமானது கேரள அருங்காட்சியகத்தில் உள்ள மிகப் பழமையான காட்சியகம் ஆகும். கேரள மாநிலத்தின் வரலாற்றை 36 ஓவியக் காட்சிப்படங்கள் மூலம் பிராந்தியங்களின் முக்கிய வரலாற்று அத்தியாயங்கள் மற்றும் ஆளுமைகள் குறித்து விவரிக்கிறது. காட்சியகத்துக்கு வருகை தரும் அனைவரும் காண ஒளி மற்றும் ஒலி நிகழ்ச்சி ஏற்பாடு செய்யப்பட்டுள்ளது. இதற்கு ஆங்கிலம் மற்றும் மலையாள மொழிகளில் வர்ணனைகள் உள்ளன. காட்சியகத்தில் கவனம் பெற்ற முக்கிய வரலாற்று நபர்களான, பொதியமலையின் ஆய் ஆண்டிரன், செங்குட்டுவன், இளங்கோ வேண்மான், புனித தோமா, ஆரிய குடியேற்றம், ஏழில்மலையின் நன்னன், குலசேகர ஆழ்வார், சேரமான் பெருமாள் நயனார், சங்கராச்சாரியார் ஆகியோர் இடம்பெற்றுள்ளனர் . திருவனந்தபுரத்தின் சிற்பி கரமண ராஜகோபால் இந்த காட்சியகத்தில் சிற்பங்களையும் ஓவியங்களையும் உருவாக்கியுள்ளார், மேலும் கேரளத்தின் புகழ்பெற்ற வரலாற்றாசிரியர் ஏ. சிறீதர மேனன் இதன் உள்ளடக்கம் குறித்த ஆலோசனைகளை வழங்கினார்.  
காட்சியகத்துக்கு வெளியே கேரள நிலத்தை கடலில் இருந்து கொண்டு வந்ததாக தொன்மத்தில் கூறப்படும் முனிவர் பரசுராமரின் சிலை உள்ளது.
# கேரள அருங்காட்சியகம்

## நவீன கலைக்கூடம்

நவீன கலைக்கூடத்தில் இந்தியாவின் சில முன்னணி நவீன ஓவியக் கலைஞர்களான ராஜா ரவி வர்மா, எம். எஃப். உசைன், எஃப். என். சௌசா, ஜாமினி ராய், பெனோட் பெகாரி முகர்ஜி, ராம்கிங்கர் பைஜ், இராம் குமார், கே. ஜி. சுப்பிரமணியன் ஆகியோரின் படைப்புகள் இடம்பெற்றுள்ளன. இந்த ஓவியத் தொகுப்பை மாதவன் நாயர் மற்றும் அவரது கூட்டாளிகள் நான்கு ஆண்டு காலம் செலவழித்து சேகரித்தனர். இதற்காக கலைஞர்கள், ஓவிய சேகரிப்பாளர்கள், காட்சியகங்களிலிருந்தும் படைப்புகள் வாங்கப்பட்டன. இதில் சிலவற்றை கலைஞர்கள் அருங்காட்சியகத்திற்கு நன்கொடையாக வழங்கினர். இந்த காட்சியகத்தை 1994 ஆம் ஆண்டில் கேரள முதல்வர் கே. கருணாகரன் முறையாகத் திறந்து வைத்தார்.  
கேரள அருங்காட்சியகத்தில் உள்ள நவீன ஓவிய சேகரிப்பு பகுதியில் மட்டுமே கேரளத்தில் பொதுமக்கள் பார்வைக்கு காணக்கிடைக்கும் நவீன ஓவியத் தொகுப்புகள் உள்ளன.
# கேரள அருங்காட்சியகம்

## பொம்மை அருங்காட்சியகம்

பொம்மை அருங்காட்சியகத்தில் 150 பொம்மை சேகரிப்புகள் உள்ளன, இவை இந்தியாவின் கலாச்சார குழுக்களையும், நடன மரபுகளையும் சித்தரிக்கின்றன.
# அகிரா மியாவாக்கி

**அகிரா மியாவாக்கி** (*Akira Miyawaki*) (29 சனவரி 1928 – 16 சூலை 2021) ஒரு சப்பானிய தாவரவியலாளர் ஆவார். இவர் தாவரச் சூழியலிலும் புலமை பெற்றவர். இவரது இயற்கையாகக் காடு வளர்க்கும் முறையானது மியாவாக்கி முறை என்று உலகெங்கும் புகழ்பெற்று பல நாடுகளிலும் காடு வளர்ப்பில் பயன்படுத்தப்படுகிறது. இவர் வளம் குன்றிய நிலப்பகுதிகளில் இயற்கையாகக் காடு வளர்த்தலில் தன்னை ஈடுபடுத்தி வருகிறார். 1993 ஆம் ஆண்டு முதல் யோக்கோகாமா தேசியப் பல்கலைக் கழகத்தில் சிறப்புப் பேராசியராகப் பணிபுரிந்தார்.  
உலகளாவிய சுற்றுச்சூழல் பிரச்சினைகளைத் தீர்ப்பதற்கு பங்களிக்கும் அறிவியல் ஆராய்ச்சி அல்லது அறிவியலின் பயன்பாடுகளில் சிறந்த முயற்சிகளை ஊக்குவிக்கும் நீல கிரகப் பரிசு 2006 ஆம் ஆண்டு இவருக்கு வழங்கப்பட்டது.
# முர்கா தீவு

**முர்கா தீவு (Murga Island)** என்பது அந்தமான் தீவுகளின் ஒரு தீவாகும் . இது இந்திய ஒன்றியப் பகுதியான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேரிலிருந்து வடக்கே 117 கி.மீ. (73 மைல்) தொலைவில் இந்த தீவு அமைந்துள்ளது.
# முர்கா தீவு

## வரலாறு

இண்டர்வியூ தீவுக் கூட்டத்தின் ஒரே வரலாற்றுத் தீவு முர்கா மட்டுமே. இது பல பிரித்தானிய மாலுமிகளுக்கு ஒரு கல்லறை வைத்திருக்கிறது.
# முர்கா தீவு

## நிலவியல்

இந்த தீவு இண்டர்வியூ தீவு குழுவைச் சேர்ந்தது. மேலும் வடக்கு அந்தமான் தீவு மற்றும் மத்திய அந்தமான் தீவைப் பிரிக்கும் ஆஸ்டன் நீரிணையின் மேற்கே அமைந்துள்ளது.
# முர்கா தீவு

## நிர்வாகம்

அரசியல் ரீதியாக, முர்கா தீவு, மாயாபந்தர் தாலுகாவின் ஒரு பகுதியாகும்.
# சயீர் பொல்சனாரூ

**சயீர்மெசியாஸ் போல்சனாரோ** ( 21 மார்ச் 1955) பிரேசில் நாட்டின் முன்னாள் ராணுவ அதிகாரியாகவும் நாட்டின் 38வது அதிபராகவும் பதவி வகித்து வருகிறார்.இவர் இரியோ டி செனீரோ நகர பிரதிநிதியாக 1991 மற்றும் 1008ம் ஆண்டுகளில் பழமைவாத கட்சியான சோசியல் லிபரல் கட்சியின் சார்பாக தேர்ந்தெடுக்கப்ப்பட்டார்  
போசனாரோ பிரேசில் நாட்டின் கிளிசெரயோ என்னும் சிறிய நகரில் பிறந்தார். 1977 முதல் 1986 வரையிலான கால கட்டத்தில் பிரேசிலிய ராணுவத்தில் பணியாற்றினார்
# சயீர் பொல்சனாரூ

## அரசியல்

போல்சனாரோ தன்னை ஒரு தேசியவாதி என பிரகடன படுத்திக்கொள்பர் ஆனால் இவர் ஒரு தீவிர வலதுசாரி சிந்தனை கொண்டவராகவே அறியப்படுகிறார். , அவரது கருத்துக்கள் வலதுசாரி பழமைவாதத்துடன் மிகவும் ஒத்துப்போகின்றன என்று கூறுகின்றன. முக்கியமாக 34 வயதிற்கு மேற்பட்ட வாக்காளர்களே இவரை பெரும்பாலும் தேர்தலில் ஆதரித்தனர், அதேபோல நாட்டின் நடுத்தர முதல் உயர் வர்க்கம் (முக்கியமாக நாட்டின் தென்கிழக்கு பிராந்தியத்தில்), பழமைவாதிகள்,பட்டதாரிகள், சில மையவாதிகள் மற்றும் கிறிஸ்தவ பழமைவாதத்தினர் )ஆகியோரின் தீவிர ஆதரவை பெற்று அதிபரானார். ஆனால் பெண் வாக்காளர்களிடையே போல்சனாரோ பெற்ற வாக்கு விகிதம் 18% மட்டுமே ஆகும்).
# கொச்சி கடல்சார் அருங்காட்சியகம்

**கொச்சி கடல்சார் அருங்காட்சியகம்** (*Maritime Museum*) என்பது இந்தியாவின் கொச்சியில் உள்ள ஒரு அருங்காட்சியகம் ஆகும்.  
இந்த அருங்காட்சியகத்தில் உள்ள காட்சியகமானது கேரளத்தின் கப்பல் தொழில் பாரம்பரியம், ஆதிகாலதில் அரப்பா, மொகஞ்சதாரோ, அரேபியாவுடன் கேரளம் கொண்டிருந்த வணிகத் தொடர்பு ஆகியவற்றைக் காட்டுகிறது. மேலும் கேரளத்தின் கடல் வீரரான குஞ்சலி மரக்காயர் குறித்தும் தெரிவிக்கிறது.  
இந்த அருங்காட்சியகத்தின் ஒரு பிரிவானது முற்காலத்தில் இந்தியா கப்பல் கட்டும் தொழிலில் அடைந்திருந்த சிறப்பை எடுத்துக்காட்டுகிறது. கிருத்துவுக்கு முன்பும், பின்பும் 12 ஆம் நூற்றாண்டிலும் இந்திய துணைக்கண்டத்தினர் கப்பல் கட்டுவதில் பெற்றிருந்த தேர்ச்சி போன்றவற்றை விளக்குகிறது.
# முல்கா தீவு

**முல்கா தீவு (Mulga Island)** கடற்கரையிலிருந்து 5.6 கிலோமீட்டர் மற்றும் கிர்க்பி ஹெட், அந்தாட்டிக்காவில் உள்ள எண்டர்பி நிலத்திலிருந்து வடகிழக்கில் 9.3 கிலோமீட்டர் தொலைவில் உள்ளது. 1956 ஆம் ஆண்டில் ஆஸ்திரேலிய தேசிய அண்டார்டிக் ஆராய்ச்சி பயண விமானத்திலிருந்து எடுக்கப்பட்ட விமான புகைப்படங்களிலிருந்து திட்டமிடப்பட்டுள்ளது. ஆத்திரேலியாவின் அரை பாலைவனப் பகுதிகளில் காணப்படும் அகாசியா இனங்களுக்கான முல்கா என்பது வடமொழிப் பெயர்.
# 2020 உருசியாவில் கொரோனாவைரசுத் தொற்று

2019–20 கொரோனா வைரசுத்தொற்று உருசியா<nowiki/>வில் சனவரி 31, 2020 அன்று முதன்முதலில் தொற்றி இருப்பது கண்டறியப்பட்டது.இவ்வைரசு தொற்றின் மையமாக அறியப்படும் சீனா<nowiki/>விடம் எல்லையை பகிர்ந்து கொண்டுள்ளமையால் முன்னெச்சரிக்கை நடவடிக்கையாக எல்லை பகுதியில் கட்டுப்பாடுகளை விதித்தது.பின்னர் நாட்டின் பள்ளி கல்லூரிகளை காலவறையின்றி மூடியது மார்ச் மாத இறுதியில் ஊரடங்கு உத்தரவு நடைமுறை படுத்தப்பட்டது.தொடக்கத்தில் தொற்று அதிகரிக்காத நிலையில் ஏப்ரல் மாத தொடக்கத்தில் வேகமெடுத்தது  
நவம்பர் 20 நிலவரப்படி, நாட்டின் அனைத்து பிரதேசங்களிலும் மொத்தமாக 2,039,926 உறுதிப்படுத்தப்பட்ட நோய் தொற்றும், 1,551,414 நபர்கள் தொற்றி இருந்து மீண்டுள்ளதாகவும் தெறிவிக்கப்பட்டது 35,311 பேர் இந்நோயால் மரணமடைந்துள்ளனர் மற்றும் 71.2 மில்லியனுக்கும் அதிகமான சோதனைகள் நாடு முழுவதும் செய்யப்பட்டுள்ளன. வைரசு தொற்றால் அதிகம் பாதிக்கப்பட்ட நகராக நாட்டின் தலைநகரம் மாஸ்கோ உள்ளது.
# பச்சை பூட்சு

**பச்சை பூட்சு** அல்லது பச்சைப் பூட்டணி என்பது இமயமலையில் இறந்து கிடக்கும் ஒரு அடையாளம் தெரியாத மலையேறியின் உடலைக் குறிக்கிறது. இது இமயமலையின் எவரெசுட்டுக் கொடுமுடிக்குச் செல்லும் வடகிழக்கு முகட்டு வழியில் ஒரு இடக்குறியீடாக விளங்குகிறது. இந்த உடல் யாருடையதென்று அலுவலகப்பூர்வமாக தெரியவில்லையெனிலும் இது 1996-இல் மலையேறும் போது இறந்த சேவாங் பல்ச்சோர் என்னும் ஒரு இந்திய மலையேறியின் உடலாக இருக்கலாம் என்று நம்பப்படுகிறது. அந்த உடலில் இருந்த பச்சை நிறக் காலணியே பச்சை பூட்சு என்ற பெயர் வரக் காரணமாக இருக்கிறது. வடக்குப் பக்கமாக எவரெசுட்டில் ஏறிய மலையேற்றக் குழுக்கள் அனைத்தும் 8500 மீட்டர் (27,900 அடி) உயரத்தில் இந்த உடலை ஒரு சுண்ணாம்புக்கல்லால் ஆன குகைக்கருகில் கண்டுள்ளனர்.  
2014 மே மாதம் இந்த பச்சைப் பூட்சு காணப்படவில்லை என்று கூறப்பட்டாலும் 2017-இல் மலையேறிகள் அதே உயரத்தில் அதனை மீண்டும் கண்டனர். காணப்படாத சமயத்தில் அந்த உடல் கற்களால் மூடப்பட்டிருக்கலாம் என்று கருதுகிறார்கள்.
# பச்சை பூட்சு

## வரலாறு

பியர் பேப்பரோன் எனும் பிரெஞ்சு மலையேறி ஒருவரே 2001 மே 21-இல் இந்த உடலைக் காணொளிப் பதிவு செய்தார். செர்ப்பாக்கள் பியரிடம் அந்த உடலானது ஆறு மாதங்களுக்கு முன் ஏறிய ஒரு சீன மலையேறியின் உடல் என்று கூறியதாகப் பதிவு செய்துள்ளார். நாளடைவில் இந்த உடலானது வடக்குப் பக்கம் மலையேறுபவர்களுக்கு ஒரு இடக்குறியீடாக மாறிப்போனது.
# பச்சை பூட்சு

## பச்சைப் பூட்சும் மற்றோரும்

21-ஆம் நூற்றாண்டின் துவக்கத்தில் எவரெசுட்டுச் சிகரத்தில் கிடக்கும் கிட்டத்தட்ட 200 உடல்களில் ஒன்றாக பச்சை பூட்சும் ஆனது. எப்போதிருந்து இந்தச் சொல் வழக்கில் வந்ததென்று தெரியவில்லை. எனினும் வடக்கு வழியில் ஏறிய அனைத்துக் குழுக்களும் இந்த உடலை 8500 மீட்டர் உயரத்தில் உள்ள ஆக்சிசன் புட்டிகள் கிடக்கும் அந்தக் குகையில் கண்டுள்ளனர்.  
மற்றொரு பெயர் பெற்ற உடலானது பிரான்சிசு திசுட்டெபானோ அர்செண்டீவு (*Francys Distefano-Arsentiev*) என்னும் பெண்மணியுடையது. இந்த உடல் தூங்கும் அழகி (*slepping beauty*) என்னும் பெயரால் வழங்கப்படுகிறது. இவர் 1998-இல் சிகரத்தின் உச்சியை அடைந்து இறங்குகையில் இறந்தவர். 2007-வரை அந்த உடல் காணப்பட்டது.  
வானவில் பள்ளத்தாக்கு என்னும் உச்சிக்கு சற்று கீழே உள்ள பகுதியில் பல உடல்கள் பல எடுப்பான வண்ணங்களால் ஆன மலையேறும் ஆடைகளுடன் கிடக்கின்றன.  
2006-இல் டேவிட் சார்ப்பு என்னும் பிரித்தானிய மலையேறி இந்த பச்சை பூட்சு குகையில் உடல் வெப்பம் குறைந்த நிலையில் கிடந்ததை மார்க்கு இங்கிலிசு என்னும் மலையேறியும் அவரது குழுவினரும் கண்டுள்ளனர். எனினும் அவர்கள் எந்த உதவியும் செய்யாமல் தொடர்ந்து மலையேறியுள்ளனர். டேவிட் அதற்குப் பின் சில மணிநேரங்களில் இறந்து விட்டனர். மேலும் அந்நாளில் கிட்டத்தட்ட 36 பேர் மலையேறுகையில் அவரைப் பாரத்துள்ளனர். எனினும் அவர் பச்சை பூட்சாக இருக்கும் என்றெண்ணி கூர்ந்து நோக்கவில்லை என்று கூறப்படுகிறது.
# காளிம்பொங்

**காளிம்பொங்** (**Kalimpong**) இந்தியாவின் மேற்கு வங்காளம் மாநிலத்தில் உள்ள காளிம்பொங் மாவட்டத்தின் நிர்வாகத் தலைமையிடமும், நகராட்சியும் ஆகும். இது கடல் மட்டத்திலிருந்து 1250 மீட்டர் உயரத்தில் அமைந்துள்ளது. வடகிழக்கு இந்தியவின் தன்னாட்சி பெற்ற பகுதிகளில் ஒன்றான கோர்க்காலாந்து தன்னாட்சிப் பகுதியில் காளிம்பொங் மாவட்டம் உள்ளது. இதன் அருகே சிலிகுரி நகரம் அமைந்துள்ளது. இந்நகரத்தின் கோடைக்கால உயர்வெப்பம் 27°C மற்றும் குளிர்கால வெப்பம் 6°C ஆகும். இதனருகே அமைந்த தொடருந்து நிலையம் சிலிகுரியில் உள்ளது. இந்நகரத்திற்கு அருகே வடக்கில் சிக்கிம் மற்றும் வடகிழக்கில் பூட்டான் எல்லைகளாக உள்ளது.  
மலைவாழிடமான காளிம்பொங் நகரத்தில் பிரித்தானிய இந்தியாவின் ஆட்சியாளர்கள் ஆட்சிக் காலத்தில் பல கல்வி நிறுவனங்களை நிறுவினர். இதனருகில் அமைந்த பெரிய நகரம் டார்ஜீலிங் ஆகும். இந்நகரத்தில் நேபாள மொழி பேசும் கூர்க்கா இன மக்கள் அதிகம் வாழ்கின்றனர்.  
த் தொடரின் காட்சி]]
# காளிம்பொங்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 23 வார்டுகள் கொண்ட காளிம்பொங் நகராட்சியின் மொத்த மக்கள்தொகை 49,403 ஆகும். அதில் 25,100 ஆண்கள் மற்றும் 24,303 பெண்கள் உள்ளனர். ஆறு வயதிற்குட்பட்ட குழந்தைகள் ஆகவுள்ளனர். பாலின விகிதம் 1000 ஆண்களுக்கு, 968 பெண்கள் வீதம் உள்ளனர். சராசரி எழுத்தறிவு 90.2% ஆகவுள்ளது. மக்கள்தொகையில் இந்துக்கள் 32,454, முஸ்லீம்கள் 2,111, கிறித்தவர்கள் 6,224, பௌத்தர்கள் 8,106 மற்றும் பிறர் 508 ஆகவுள்ளனர். இந்நகர மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 3,741 மற்றும் 10,230 ஆகவுள்ளனர். இந்நகரத்தில் நேபாள மொழி பேசும் கூர்க்கா இன மக்கள் அதிகம் வாழ்கினறனர்.
# காளிம்பொங்

## போக்குவரத்து

சிலிகுரி - காங்டாக் நகரத்தை இணைக்கும் நெடுஞ்சாலை காளிம்பொங் நகரத்தின் வழியாகச் செல்கிறது.
# காளிம்பொங்

## கல்வி

இந்நகரத்தில் 15க்கும் மேற்பட்ட கல்வி நிறுவனங்கள் உள்ளது.
# ஹோப் தீவு (இந்தியா)

**ஹோப் தீவு (Hope Island)** என்பது இந்தியாவின் காக்கிநாடா கடற்கரையில் வங்காள விரிகுடாவில் அமைந்துள்ள ஒரு சிறிய தலைப்பிரட்டை வடிவ தீவு ஆகும்.
# ஹோப் தீவு (இந்தியா)

## புவியியல்

ஹோப் தீவு 16.977 ° வடக்கிலும் 82.343 ° கிழக்கிலும் அமைந்துள்ளது.  
ஒப்பீட்டளவில் இளம் தீவான, இது 18 ஆம் நூற்றாண்டின் பிற்பகுதியில், கோதாவரியின் நீர் விநியோகமான கோரிங்கா ஆற்றின் நீரால் கொண்டு செல்லப்பட்ட வண்டல் வெளியேற்றத்திலிருந்து உருவானது. இது உள்ளடக்கிய சிறிய விரிகுடா கோதாவரியின் வடக்குப் பகுதியான கோரிங்காவின் வெளிப்புறப் படுகை ஆகும். வங்காள விரிகுடாவின் உப்பு நீரை சந்திக்கும் ஆற்றின் குறைந்த உப்புத்தன்மை கொண்ட நீரை சந்திப்பதன் காரணமாக அமைக்கப்பட்ட மணல் மற்றும் வண்டல் மண் ஆகியவற்றின் தொடர்ச்சியான நிரந்தரத்தைப் பெற்றுள்ளன..  
காக்கிநாடா கடற்கரைக்கும் ஹோப் தீவுக்கும் இடையிலான பகுதி காக்கிநாடா விரிகுடா என்று அழைக்கப்படுகிறது. இது சுமார் 146 கிமீ 2 (56 சதுர மைல்) பரப்பளவைக் கொண்டுள்ளது. வங்காள விரிகுடாவிலிருந்து வரும் வலுவான புயலிலிருந்து காக்கிநாடா நகரத்தை ஹோப் தீவு பாதுகாக்கிறது. ஹோப் தீவு புயல் மற்றும் சுனாமி நிகழ்வுகளுக்கு இயற்கையான தடையாக செயல்படுகிறது. மேலும் காக்கிநாடா விரிகுடாவில் நங்கூரமிடப்பட்ட கப்பல்களுக்கு அமைதியை வழங்குகிறது. இது காக்கிநாடா துறைமுகத்தை இந்தியாவின் கிழக்கு கடற்கரையில் பாதுகாப்பான இயற்கை துறைமுகங்களில் ஒன்றாக மாற்றுகிறது.  
தீவின் வடக்கு முனை "கோதாவரி முனை" என்று அழைக்கப்படுகிறது. இது காக்கிநாடா விரிகுடா மற்றும் காக்கிநாடா துறைமுகத்திற்குள் நுழைவதற்கான இடத்தைக் கவனிக்கிறது.
# ஹோப் தீவு (இந்தியா)

## கடல் வாழ்விடம்

ஹோப் தீவின் மணல் கடற்கரைகளும், அருகிலுள்ள கோரிங்கா வனவிலங்கு சரணாலயமும் பாதிப்புக்குள்ளாகியிருக்கும் ஓலிவ நிறச் சிற்றாமையின் கூடு கட்டும் இடமாகும். இதில் 2016ஆம் ஆண்டில் 482 பெண் ஆமைகள் ஹோப் தீவின் கடற்கரைகளில் முட்டையிட்டன. சமீபத்திய ஆண்டுகளில், ஆந்திர கடற்கரையில் இயங்கும் இயந்திரமயமாக்கப்பட்ட மீன்பிடி படகுகளில் ஏற்பட்ட காயங்கள் காரணமாக நூற்றுக்கணக்கான இறந்த ஆமைகள் கடற்கரைகளில் காணப்படுகின்றன. பாதுகாப்பாளர்கள், வனவிலங்குகள் மற்றும் வன அதிகாரிகள் இயந்திரமயமாக்கப்பட்ட மீன்பிடித்தல் குறித்து கவலையை எழுப்பியுள்ளனர். மேலும் ஆபத்தான ஊர்வனவற்றிற்கு காயம் ஏற்படுவதைத் தடுக்க "ஆமை விலக்கு சாதனங்களுடன்" உணர்திறன் திட்டங்கள் மற்றும் ரெட்ரோ பொருத்துதல் ஆகியவற்றை நடத்தினர்.
# ஹோப் தீவு (இந்தியா)

## மக்கள் தொகை

ஹோப் தீவில் மீன்வளத்தை நம்பி புத்ராய பக்கலு மற்றும் சோர்லாகுண்டு பக்கலு என இரண்டு சிறிய குக்கிராமங்கள் உள்ளன. இவற்றில் 400 குடும்பங்கள் உள்ளன. ஒரு சில அரசு கட்டிடங்களும் உள்ளன. ஹோப் தீவில் நிலத்தின் அரிப்பு இழப்பை மோசமாக்கியுள்ள துறைமுக நடவடிக்கைகளை வைத்திருக்கும் முயற்சியாக காக்கிநாடா துறைமுக அதிகாரிகள் வளைகுடாவில் அகழ்வாராய்ச்சி நடவடிக்கைகளை மேற்கொண்டுள்ளனர். சூறாவளி பருவத்தில் அலை மற்றும் புயல் காரணமாக ஏற்படும் அரிப்பு உள்ளூர் மீனவர்கள் அறிவித்தபடி சிக்கல்களாகும் - அரிப்பு தீவை இரண்டாக பிரித்து 50 மீட்டர் அகலமுள்ள ஒரு தடத்துடன் இருப்பதாகக் கூறுகின்றனர்.
# மார்க் தெலாபோண்டைன்

**மார்க் தெலாபோண்டைன்** *(Marc Delafontaine)* சுவிட்சர்லாந்து நாட்டைச் சேர்ந்த ஒரு வேதியியலாளர் ஆவார். செலிக்னி நகராட்சியைச் சேர்ந்த இவர் 1837 ஆம் ஆண்டு மார்ச்சு மாதம் 31 ஆம் தேதியன்று பிறந்தார். நிறமாலையியல் வல்லுநரான இவர் சில அருமண் தனிமங்களை கண்டுபிடித்து விவரிப்பதில் ஈடுபட்டார்.
# மார்க் தெலாபோண்டைன்

## வாழ்க்கை

செனீவா பல்கலைக்கழகத்தில் மற்றொரு வேதியியலாரான யீன் சார்லசு கலிசார்டு டி மரினாக்குடன் தெலாபோண்டைன் படித்தார். இப்பல்கலைக்கழகத்தில் இவர் பணியாற்றியும் உள்ளார் . 1879 ஆம் ஆண்டில், பெர் தியோதர் கிளீவ் அதை வேதியியல் ரீதியாக தூலியம் மற்றும் எர்பியத்திலிருந்து பிரித்தெடுத்தார். எனவே இத்தனிமத்தின் கண்டுபிடிப்பு மூன்று மனிதர்களுக்கும் பொதுவானதாகும் .
# மார்க் தெலாபோண்டைன்

## வாழ்க்கை

### இட்ரியம், டெர்பியம், எர்பியம்

1843 ஆம் ஆண்டில் கார்ல் குசுடாப் மொசாண்டர் டெர்பியம் மற்றும் எர்பியம் தனிமங்களை இட்ரியம் ஆக்சைடு எனப்படும் இட்ரியா கனிமத்திலிருந்து கண்டுபிடித்தார்
. இருப்பினும் இந்த கண்டுபிடிப்பு ஒரு பரபரப்பான போட்டிக்கு உள்ளானது. நிறமாலையியல் வல்லுநர் நில்சு யோகான் பெர்லின் அவ்விரண்டு தனிமங்களும் இருப்பதை மறுத்தார், எர்பியா என்ற கனிமம் இருப்பதை உறுதிப்படுத்தத் தவறினார். அதன் பெயரை டெர்பியாவுக்குப் பயன்படுத்துமாறு பரிந்துரைத்தார் . இருப்பினும் முரண்பாடான பெயர்களுக்கு இடையில் அறிமுகப்படுத்தப்பட்ட குழப்பம் தொடர்ந்தது. மொசாண்டர் முன்மொழிந்த பெயர்கள் மாற்றப்பட்டன. ஊதாவண்ண கல்லுக்கு எர்பியம் ஆக்சைடு என்ற பெயரையும், மஞ்சள் நிறப் பொருளுக்கு டெர்பியம் ஆக்சைடு என்ற பெயரும் கொடுக்கப்பட்டது .
# சல்பேட்டு மேலோடு

**சல்பேட்டு மேலோடு** *(Sulfate crust)* என்பது எரியும் நிலக்கரி குப்பைகள் மற்றும் தொடர்புடைய தளங்களின் மத்திய அச்சுப் பகுதிகளில் காணப்படும் ஒரு மண்டலம் ஆகும். முக்கியமாக கோதோவிகோவைட் மற்றும் மில்லோசெவிக்கைட்டு போன்ற நீரிலி சல்பேட்டு தாதுக்கள் இம்மண்டலத்தில் உள்ளன. வெளிப்புற மண்டலத்திலுள்ள கனிமங்கள் எளிதில் நீரேற்றம் அடைந்து திசெர்மிகைட் மற்றும் அலூனோகென் போன்ற தாதுக்கள் உருவாகின்றன. அமோனியா, கந்தக டிரையாக்சைடு போன்ற நிலக்கரி வழிப்பெறுதி வாயுக்கள் வளிமண்டலத்திற்குள் செல்ல முடியாத நிலையில் Al3+, Fe3+, Ca2+ போன்ற நேர்மின் அயனிகளின் மூலங்களான மாக்கற்கள், பாறைப் பொருட்களுடன் 600 பாகை செல்சியசு வெப்பநிலையிலும் கூட இடைவினைபுரிவதால் இம்மண்டலம் உருவாகிறது .
# சல்பேட்டு மேலோடு

## இதையும் காண்க

- சுரங்கத் தீ
# கவிப்பித்தன்

**கவிப்பித்தன்** (Kavipithan) (பிறப்பு : நவம்பர் 10, 1971) தமிழ்நாட்டின் வடமாவட்டங்களை உள்ளடக்கிய தொண்டை மண்டலத்தில் வாழும் விளிம்புநிலை மக்களின் வாழ்வியலை தொடர்ந்து எழுதிவரும் ஓர் எழுத்தாளர் ஆவார். அண்மைக்காலத் தமிழ் எழுத்தாளர்களில் முக்கியமானவராகக் கருதப்படுகிறார். ஒருங்கிணைந்த வேலூர் மாவட்டத்தில் ( இன்றைய இராணிப்பேட்டை மாவட்டம்) வாலாசாபேட்டை வட்டத்தில் உள்ள நீவாநதிக்கரை (பொன்னை ஆறு) பொன்னை நகரம் வழி அமைந்துள்ள கிராமமான வசூர் என்கிற சிற்றூரில் கவிப்பித்தன் பிறந்தார்.  
இவரது இயற்பெயர் தேவராஜீ என்பதாகும். இதுவரை 5 சிறுகதைத் தொகுப்புகள், 2 நாவல்கள், 2 கவிதைத் தொகுப்புகளை எழுதியுள்ளார். பத்திரிகையாளராகப் பணியைத் துவக்கிய இவர் தற்போது தமிழக அரசின் வருவாய்த்துறையில் துணை வட்டாட்சியராகப் பணிபுரிந்து வருகிறார். இவர் எழுதிய “மடவளி” நாவல் சிறந்த நாவலுக்கான ஆனந்த விகடன் நம்பிக்கை விருதைப் பெற்றது. நீவாநதி என்ற நாவல் எஸ்.ஆர்.எம். கல்விக் குழுமத்தின் தமிழ்ப்பேராயத்தின் புதுமைப்பித்தன் படைப்பிலக்கிய விருதை வென்றது. இவர் எழுதிய சிறுகதைகளுக்காக மேலும் சில விருதுகளையும் பெற்றுள்ளார். கல்கி, ஆனந்த விகடன்,  
தினமணி கதிர், காமதேனு, இதயம் பேசுகிறது, தமிழ் அரசி, செம்மலர், நந்தன், கீற்று.காம், மலைகள்.காம். உள்ளிட்ட பத்திரிகைகளில் கவிப்பித்தனின் படைப்புகள் வெளிவந்துள்ளன.
# கவிப்பித்தன்

## வாழ்க்கைக்குறிப்பு

கவிப்பித்தன் வட தமிழ்நாட்டின் வடாற்காடு மாவட்டத்தில் இருந்து பிரிக்கப்பட்ட அன்றைய வேலூர் மாவட்டம், இன்றைய இராணிப்பேட்டை மாவட்டத்தில் உள்ள வாலாசாபேட்டை வட்டத்தின் பொன்னை வழி. வசூர் என்ற சிற்றூரில் பிறந்தார். சென்னைப் பல்கலைக்கழகத்தில் விலங்கியல் துறையில் இளம் அறிவியல் பட்டமும், மதுரை காமராசர் பல்கலைக்கழகத்தில் இதழியல் மற்றும் மக்கள் தகவல் தொடர்பியலில் முதுகலைப் பட்டமும் பெற்றார். இவருக்குத் துணைவி மஞ்சுளா, மகள்கள் ஓவியா, சிந்து, மகன் நிலவழகன் ஆகியோர் உள்ளனர்.
# கவிப்பித்தன்

## எழுத்துலக அறிமுகம்

1993 ஆம் ஆண்டு செய்யாறு அறிஞர் அண்ணா அரசுக் கலைக்கல்லூரியில் மூன்றாம் ஆண்டு பயிலும்போது ஒரு மேகத்தின் தாகம் என்ற கவிதைத் தொகுப்பை வெளியிட்டார். அதனைத் தொடரந்து சிறுபத்திரிககைளிலும், வணிக இதழ்களிலும் புதுக் கவிதைகள் எழுதிவந்த இவர் 2007 ஆம் ஆண்டில் தனது முதல் சிறுகதைத் தொகுப்பை வெளியிட்டடார். 2015 ஆம் ஆண்டு தனது முதல் நாவலாக “நீவாநதி”யை எழுதினார்.
# கவிப்பித்தன்

## எழுதிய நூல்கள்

### கவிதை நூல்கள்

- ஒரு மேகத்தின் தாகம்- 1993
- யாருமற்ற கனவில் - 1999
# கவிப்பித்தன்

## எழுதிய நூல்கள்

### சிறுகதை நூல்கள்

- இடுக்கி - 2007
- ஊர்ப்பிடாரி- 2012
- பிணங்களின் கதை - 2014
- சிப்பாய் கணேசன் - 2016
- சாவடி- 2019
- பாலி-2022
# கவிப்பித்தன்

## எழுதிய நூல்கள்

### நாவல்கள்

- நீவாநதி
- மடவளி - 2017
- ஈமம் - 2021
- சேங்கை
# கவிப்பித்தன்

## விருதுகள், பரிசுகள்

- தமிழ்நாடு முற்போக்கு எழுத்தாளர் சங்கம் நடத்திய கவிஞர் கந்தர்வன் நினைவு சிறுகதைப் போட்டியில் முதல் பரிசு.
- தமிழ்நாடு முற்போக்கு எழுத்தாளர் சங்கம் நடத்திய எழுத்தாளர் மு.வரதராசனார் நுற்றாண்டு நினைவு சிறுகதைப் போட்டியில் மூன்றாம் பரிசு.
- ஊர்ப்பிடாரி சிறுகதைத் தொகுப்புக்கு 2012 ஆம் ஆண்டின் கவிதை உறவு விருது.
- பிணங்களின் கதை சிறுகதைத் தொகுப்புக்கு 2014 ஆண்டு ஜெயந்தன் விருது, திருப்பூர் தமிழ்ச்சங்கத்தின் விருது.
- மடவளி நாவலுக்கு 2017 ஆம் ஆண்டின் ஆனந்த விகடன் சிறந்த நாவலுக்கான நம்பிக்கை விருது.
- நீவாநதி நாவலுக்கு 2018 ஆண்டின் தமிழ்பேராயத்தின் புதுமைப்பித்தன் படைப்பிலக்கிய விருது (விருதுத் தொகை ரூபாய்.1.25 லட்சம் + 25 ஆயிரம் )
- 2021-ம் ஆண்டிற்கான ‘எழுச்சித் தமிழர் கலை இலக்கிய விருதுகள்' வழங்கும் விழாவில் சிறந்த சிறுகதைத் தொகுப்புக்காக கவிப்பித்தனின் பாலி சிறுகதைத் தொகுப்பு தேர்ந்தெடுக்கப்பட்டு இவருக்கு எழுச்சித் தமிழர் விருது வழங்கப்பட்டது.
# பாலூர்காட்

**பாலூர்காட்** (**Balurghat** (pron:ˌbʌlʊəˈgɑ:t) இந்தியாவின் மேற்கு வங்காளம் மாநிலத்தில் உள்ள தெற்கு தினஜ்பூர் மாவட்த்தின் நிர்வாகத் தலைமையிட நகரமும், நகராட்சியும் ஆகும். இது கொல்கத்தாவிற்கு வடக்கே 295 கிலோ மீட்டர் தொலைவில் உள்ள்து. இந்நகரம் 11 கிலோ மீட்டர் பரப்பளவு கொண்டது. இந்நகரத்திலிருந்து 3 கிலோ மீட்டர் தொலைவில் வங்காளதேசத்தின் எல்லை உள்ளது.
# பாலூர்காட்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 24 வார்டுகளும், 37,949 வீடுகளும் கொண்ட பாலூர்காட் நகரத்தின் மொத்த மக்கள்தொகை 1,53,279 ஆகும். அதில் ஆண்கள் 76,730 மற்றும் பெண்கள் 76,549 உள்ளனர். ஆறு வயதிற்குட்பட்ட குழந்தைகள் 10823 (7.06%) ஆகவுள்ளனர். பாலின விகிதம் 1000 ஆண்களுக்கு, 998 பெண்கள் வீதம் உள்ளனர். சராசரி எழுத்தறிவு 91.10% ஆகவுள்ளது. மக்கள்தொகையில் இந்துக்கள் 98.74%, முஸ்லீம்கள் 0.49%, கிறித்தவர்கள் 0.38% மற்றும் பிறர் 0.38% ஆகவுள்ளனர்.
# பாலூர்காட்

## போக்குவரத்து

பாலூர்காட் தொடருந்து நிலையத்திலிருந்து ஹவுரா, சிலிகுரி, மால்டா, சியால்டா நகரங்களுக்கு தொடருந்துகள் செல்கிறது. தேசிய நெடுஞ்சாலை எண் 512 பாலூர்காட் நகரத்தின் வழியாக கூச் பெகர், சிலிகுரி, துர்காபூர், மால்டாவிற்கு பேருந்துகள் செல்கிறது.
# பாலூர்காட்

## கல்வி

- ஆத்தேர்யி டி. ஏ. வி. பொதுப்பள்ளி
- பாலூர்காட் அரசுப் பள்ளி
- பாலூர்காட் கல்லூரி
- பாலூர்காட் மகளிர் கல்லூரி
- பாலூர்காட் சட்டக் கல்லூரி
- வடக்கு வங்காள வேளாண்மைப் பல்கலைக் கழகம்
# ஆர். எல். வி. இசை மற்றும் நுண்கலைக் கல்லூரி

**இராதா லட்சுமி விலாசம் "ஆர். எல். வி" இசை மற்றும் நுண்கலைக் கல்லூரி** (*Radha Lakshmi Vilasam "RLV" College of Music and Fine Arts*) என்பது இந்தியாவின் கேரள மாநிலத்தில் கொச்சியின் திருப்பூணித்துறையில் அமைந்துள்ள ஒரு கல்வி நிறுவனமாகும். இது மகாத்மா காந்தி பல்கலைக்கழகத்துடன் இணைவு பெற்றுள்ளது. இங்கு இசை, நிகழ்த்து கலைகள், காட்சிக் கலைகளில் போன்ற படிப்புகள் இளங்கலை, முதுகலை படிப்புகளைகளாக வழங்கப்படுகிறது. இதன் தற்போதைய முதல்வர் பேராசிரியர். சி. ஜே. சுசீலா
# ஆர். எல். வி. இசை மற்றும் நுண்கலைக் கல்லூரி

## வரலாறு

இந்க்கல்லூரியானது கொச்சி அரச குடும்பத்துக்குச் சொந்தமான ஒற்றை அடுக்கு கட்டடத்தில் முதலில் தொடங்கபட்டது.  
அப்போதைய கொச்சின் மன்னர் எச். எச். கேரள வர்மா மிதுக்கன் தம்புரான் மற்றும் அவரது மனைவி திருமதி லட்சுமிகுட்டி நேத்தியராம்மா ஆகியோர் இளம் பெண்களுக்கும் முதிர்ந்த பெண்களுக்கும் தையல், கைகோட்டிக்கலி, ஓவியம் போன்ற கலைகளை கற்பிக்க நிபுணர்களை அழைத்தனர். இந்த முயற்சியில் மன்னரின் மகள் ராதா மற்றும் மனைவி லட்சுமியின் பெயரில் ஒரு கல்வி நிறுவனம் உருவானது. மேலும் வாய்பாட்டு இசையையும் சேர்த்து 'ராதா லட்சுமி விலாசம் அகாடமி' என்று பெயரிடப்பட்டது.  
1956 ஆம் ஆண்டில், இந்த கல்வி நிறுவனம் கேரள அரசாங்கத்தின் கட்டுப்பாட்டின் கீழ் கொண்டுவரப்பட்டு ஆர். எல். வி. அகாடமி ஆஃப் மியூசிக் அண்ட் ஃபைன் ஆர்ட்ஸ் என பெயர் மாற்றப்பட்டது. வாய்பாட்டு, பரதநாட்டியம், கதகளி, ஓவியம் ஆகியவற்றில் பட்டயம் மற்றும் முதுகலை பட்டயப் படிப்புகள் தொடங்கப்பட்டன.  
1998 ஆம் ஆண்டில், இந்த கல்வி நிறுவனம் கோட்டயம் மகாத்மா காந்தி பல்கலைக்கழகத்துடன் இணைவு பெற்றது. மேலும் பட்டயப்படிப்பு மற்றும் முதுகலை பட்டயப்படிப்புகள் பட்டப்படிப்பு மற்றும் முதுகலை படிப்புகளாக மறுசீரமைக்கப்பட்டன.
# ஆர். எல். வி. இசை மற்றும் நுண்கலைக் கல்லூரி

## துறைகள்

### இசை பீடம்

- வாய்பாட்டுத் துறை
- வீணைத் துறை
- வயலின் துறை
- மிருதங்கத் துறை
# ஆர். எல். வி. இசை மற்றும் நுண்கலைக் கல்லூரி

## துறைகள்

### நிகழ்த்துக் கலைத் துறை

- பரதநாட்டியத் துறை
- மோகினியாட்டத் துறை
- கதகளி வேடத் துறை
- கதகளி இசைத் துறை
- செண்டைத் துறை
- மடலத் துறை
# ஆர். எல். வி. இசை மற்றும் நுண்கலைக் கல்லூரி

## துறைகள்

### கட்சிகலைத் துறை

- ஓவியத் துறை
- சிற்பத் துறை
- பயன்பாட்டு கலைத் துறை
# ஆர். எல். வி. இசை மற்றும் நுண்கலைக் கல்லூரி

## படிப்புகள்

- இளங்கலை - இசை மற்றும் நிகழ்த்து கலைகள்
- முதுகலை - இசை மற்றும் நிகழ்த்து கலைகள்
- இளங்கலை - நுண்கலை , காட்சிக்கலை
- முதுகலை - நுண்கலை காட்சிக்கலை
# ஆர். எல். வி. இசை மற்றும் நுண்கலைக் கல்லூரி

## குறிப்பிடத்தக்க முன்னாள் மாணவர்கள்

- கே. ஜே. யேசுதாஸ்
- திருவிழா ஜெயசங்கர்
- தொன்னக்கல் பீதாம்பரன்
- மயநாத் கேசவன் நம்பூதிரி
- பெனாய் வர்கீஸ்
- வைக்கம் வள்ளியம்மாள்
- வைக்கம் வாசுதேவன் நம்பூரி
- ஹரிபாத் கே.பி.என் பிள்ளை
- சீமா ஜி. நாயர்
- கவுரி லெட்சுமி
- சபரீஷ் பிரபாகர்
# ஆர். எல். வி. இசை மற்றும் நுண்கலைக் கல்லூரி

## முதல்வர்கள்

- என். வி. நாராயண பகவதர் 1956-57
- கே. எஸ். குமாரசாமி ஐயர் 1957-66
- கே. எஸ். ஹரிஹாரா ஐயர் 1966-68
- நெல்லை டி. வி. கிருஷ்ணமூர்த்தி 1969-70
- பாறசாலை பி. பொன்னம்மாள் 1970-80
- மவேலிகாரா ஆர். பிரபாகர வர்மா 1981-84
- திருமதி. எஸ். ஜானகி 1984-85
- டி. பி மோனி ஐயர் 1985-86
- கே. கே. தர்மராஜன் 1986-88
- பி. லீலா 1988-94
- வி. ஐ. சுகு 1994-96
- அவனேஸ்வரம் ராமச்சந்திரன் 1996-98
- திரிபுனிதுறை கே. லலிதா 2000-02
- பி. எஸ். வனாஜம் 2002-2009
- ஆர். காமாட்சி 2009-12
- பேராசிரியர் எம். பாலசுப்பிரமணியம் (2012- 2014)
- டாக்டர் கே. எஸ். ஜேஸ் (2014-2015)
- பேராசிரியர் டி. என். கோவிந்தன் நம்பூதிரி (2015 -
- பேராசிரியர். சாலக்குடி வி. கே. ரமேசன்